NaiveNeuron/SloPal huggingface dataset:
Danko, Andrej, predseda NR SR (2016-04-21):
Poprosím vás o kľud v sále. Naozaj, nech prebieha... (reakcia z pléna), áno, áno, a súčasne všetkých ukľudňujem a poprosím vás o pokračovanie, pán poslanec.
Danko, Andrej, predseda NR SR (2017-03-29):
Ďakujem, pani poslankyňa. Pani poslankyňa Zuzana Zimenová.
V. Veteška, podpredseda NR SR: (2004-10-27):
M. Maxon, poslanec: Ďakujem pekne za slovo, pán podpredseda Národnej rady, vzdávam sa ďalšieho vystúpenia, ja nebudem tu vystupovať v kontroverzii s takým neslušným...
Figeľ, Ján, podpredseda NR SR (2014-03-19):
Ďakujem pekne. Ďalším vystupujúcim, teda posledným v rozprave, je pán Ivan Švejna. Nech sa páči. Že aj začal, aj uzavrie.
Hrnčiar, Andrej, podpredseda NR SR (2018-12-06):
Takže otváram rozpravu. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Nech sa páči, pán poslanec Antal.
Jurinová, Erika, podpredsedníčka NR SR (2013-06-20):
Pán Brocka, súhlasím s vami, s tým, že vôbec ma ani nenapadlo pozrieť si čísla, ktoré ste nám tu predostreli. A aj keď naozaj tie tendencie, ktoré ste naznačili, že nelegálna práca sa až tak dramaticky nezvyšuje, všetci vieme, že indície k tomu, aby sme pochopili, že nelegálna práca tu opäť bude rozkvitať, sú. Ale ja sa vrátim k inému. Aj teraz pomôžem si vetou, ktorú povedal pán poslanec Daniš: každý si dovolí, pokiaľ sa mu dovolí. Áno, presne ste to povedali. Len ja mám problém v tom, že to, o čom som hovorila aj sama včera vo svojom príspevku, tunak robíte bič na nelegálnu prácu. To je dobrá vec – možno? – ak by boli nastavené podmienky, za ktorých by každý mal možnosť normálne sa zamestnať. Na druhej strane úplne kašlete na zamestnancov, ktorí robia za 300-eurové mzdy, za 300-eurové mzdy, pardon (Vystupujúcej zazvonil mobil.), ktoré nakoniec ani nedostanú. Upozornila som na veľký problém, o ktorom ministerstvo aj samo vie. Existuje tu skupina podnikateľov, ktorí klamú a zarábajú na tom, že ľudia sú ožobračovaní. A to mi je ľúto, že v tejto novele vôbec neriešite, ale vôbec, dokonca ešte uvoľňujete lehotu na začatie konania. Toto mi je úprimne ľúto. A pripájam sa k tomu, že naozaj tá nelegálna práca je veľký problém, ale nastavte pravidlá tak, aby ju ľudia nemuseli používať. Ďakujem.
D. Gabániová, poslankyňa: (2010-03-03):
V § 33 ods. 1 písm. b) a c) sa za slová „§ 4“ vkladajú slová „odsek 1“. A po druhé. V § 33 ods. 15 písm. a) sa slová „písmeno a)“ nahrádzajú slovami „písmeno b)“. A v § 33 ods. 15 písm. b) sa slová „písmeno c)“ nahrádzajú slovami „písmeno d)“. Ďakujem veľmi pekne.
Sulík, Richard, predseda NR SR (2011-06-02):
Ďakujem. Dávam slovo spravodajcovi, ktorého určil navrhnutý gestorský výbor pre hospodárstvo, výstavbu a dopravu, pánovi poslancovi Přidalovi. Nech sa páči.
Hreha, Štefan, poslanec NR SR (2014-12-10):
Ďakujem pekne. Pán predseda, dajte, prosím, hlasovať o tom, že Národná Slovenskej republiky berie na vedomie Správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2013.
Ježík, Jozef, poslanec NR SR (2017-02-02):
Takže teraz budeme hlasovať o pozmeňujúcom návrhu, ktorý predložil pán poslanec Beblavý.
Pellegrini, Peter, predseda NR SR (2015-05-13):
Prezentujme sa a hlasujme o treťom pozmeňujúcom návrhu pána poslanca Švejnu. (Hlasovanie.) Prítomných 139 poslancov, za hlasovalo 60, proti bolo 71, zdržalo sa 8. Neschválili sme pozmeňujúci návrh.
Sulík, Richard, predseda NR SR (2010-11-03):
Prepáčte mi, pán Jahnátek. Poprosil by som kolegov, keby potichšie mohli. Ďakujem pekne.
Bugár, Béla, podpredseda NR SR (2019-10-15):
Ďakujem. Teraz dávam slovo spravodajcovi, pánovi poslancovi Bublavému, ktorý podá teraz informáciu o výsledku prerokovania tohto návrhu vo výbore, nech sa páči.
Blanár, Juraj, podpredseda NR SR (2023-02-10):
Ostatný rečník v rozprave už je pri rečníckom pulte, udeľujem mu slovo, pán poslanec Ondrej Dostál.
Hufková, Eva, poslankyňa NR SR (2014-11-08):
Ďakujem pekne, pani podpredsedníčka. Vážený pán predseda, pán poslanec Lipšic vás obvinil a povedal, že ak ostanete predsedom parlamentu, tak to bude facka všetkým pacientom a slušným ľuďom v tejto krajine, a že zo zdravotníctva unikne ročne miliarda eur, ktoré si rozdelí jedna finančná skupina, jeden politik a jeden oligarcha. Hrozné slová bez dôkazov. Veď to nechajme, pán Lipšic, na orgány činné v trestnom konaní, ktorí zistia pravdu. Ja som však presvedčená, pán predseda, že podstatou všetkých týchto obvinení sú komunálne voľby, pretože pán poslanec Lipšic vidí, ako mu klesajú preferencie, a preto sa potreboval zviditeľniť na mimoriadnej schôdzi. Pán predseda, pán poslanec Lipšic aj mňa priamo obvinil, že som spojená s finančnými skupinami, a to len preto, že som členkou SMER-u – sociálnej demokracie. Preto sa pripájam k vašej výzve, aby sa nám pán poslanec Lipšic všetkým ospravedlnil. Ďakujem. (Potlesk.)
Hrnčiar, Andrej, podpredseda NR SR (2019-05-15):
Poslankyňa Remišová.
Kaník, Ľudovít, poslanec NR SR (2014-06-05):
Pán predseda, keďže sa natiahol ten čas z rokovania a chcem šetriť aj kolegom, aby sme nenaťahovali to rokovanie, tak by som chcel v mene predkladateľov požiadať o preloženie jedného z nás, bodov programu, ktorý má poradové č. 69, tlač 998, na ďalšiu schôdzu.
Jurinová, Erika, podpredsedníčka NR SR (2014-11-09):
Vzhľadom na rokovací poriadok o slovo požiadal pán podpredseda vlády Ľubomír Vážny.
Krajčír, Ľuboš, poslanec NR SR (2021-02-24):
Pán predsedajúci, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Taraba, Tomáš, podpredseda vlády SR a minister životného prostredia SR (2023-11-16):
Ďakujem, pán podpredseda parlamentu. Odpoveď na všetky tieto otázky už dalo Slovenské národné múzeum, ale teda odpoviem tým, čo mi tu pani ministerka pripravila. Vážený pán poslanec, položili ste v rámci bodu hodina otázok tri otázky, ktoré pojednávajú o tom istom, a to je údajne pripravovaná výstava fotografií zo série Neskrývaná láska Doroty Holubovej. Ak dovolíte na všetky vami položené otázky odpoviem naraz. Ministerka kultúry nemala informáciu o príprave tejto výstavy a tak nemohla prijať rozhodnutie a vydať pokyn, aby sa výstava nekonala. Túto odpoveď potvrdzuje aj verejné vyhlásenie Slovenského národného múzea k výstave, ktoré vám citujem. Pre Slovenské národné múzeum je celá situácia, vážený pán Dostál, absurdná, pretože musí vysvetľovať niečo, čo sa nestalo. Zrušenie výstavy, ktorá nemala byť, zrušenie podpisu zmluvy, ktorá ani neexistuje, zrušenie akvizície predmetov, ktoré ani nie sú predložené komisii na tvorbu zbierok. Komunikácia, akú viedla kurátorka Slovenského národného múzea, Historického múzea, s fotografkou, patrí medzi štandardné postupy, ktoré sa vedú na začiatku akéhokoľvek projektu. Určite však nešlo o oficiálnu komunikáciu, ktorá mala automaticky vyústiť do podpisu zmluvy či iného dokumentu týkajúceho sa realizácie výstavy. Žiadna taká výstava nebola zaradená do výstavného plánu na rok 2023, výstavný plán na rok 2024 sa momentálne tvorí v rámci plánu hlavných úloh. Takže logicky nemohla byť ani nikým cenzurovaná či zakázaná, a to ani zo strany ministerstva kultúry, ani zo strany Slovenského národného múzea. Takže, ak to skrátime, tí tzv. vystavovatelia zrušili samých seba.
A. Slafkovský, poslanec: (2002-04-03):
J. Migaš, predseda NR SR: Hlasujeme o bode č. 12 s odporúčaním gestorského výboru schváliť. (Hlasovanie.) Prítomných je 106 poslancov, za 5, proti 57, zdržalo sa 40, nehlasovali 4. Ani bod č. 12 sme neschválili. To sú všetko pozmeňujúce návrhy zo spoločnej správy, áno, pán spravodajca? Tak poďme k rozprave.
Bugár, Béla, podpredseda NR SR (2016-11-23):
Páni poslanci, prosím vás, debatujte vonku.
Dostál, Ondrej, poslanec NR SR (2017-11-30):
... zavedieme móresy, že keď bude niekto vystupovať, tak mu budeme do toho nejako vykrikovať... (Prerušenie vystúpenia predsedajúcim.)
Danko, Andrej, predseda NR SR (2016-06-14):
Ďakujem. Pán poslanec Ľubomír Petrák.
Jurinová, Erika, poslankyňa NR SR (2016-10-27):
Ďakujem, pani kolegyňa Silvia Shahzad. To, čo si hovorila, tak to znamená naozaj, že celý ten zákon máš vlastne odžitý na vlastnej koži a podľa mňa niet nad osobnú skúsenosť. Som veľmi rada, že si konkrétne pomenovávala jednotlivé veci, ktoré som ja naozaj len veľmi všeobecne zhrnula v tom, že tak ako máme dnes nastavený zákon o kompenzáciách, nie je spravodlivý pre ľudí, ktorí tieto kompenzácie používajú a najmä potrebujú. Je veľmi dôležité, aby sa naozaj zákon o kompenzáciách využíval nie na demotivovanie ľudí, ktorí majú záujem, chcú a dokážu pracovať so zdravotným postihnutím, ale, a nie na demotiváciu, ale na motiváciu. Takže opäť výzva vláde, aby sa zamýšľala nielen nad tým, že zvyšujeme opatrovateľom, chceme, ja neviem, budú teraz opatrovatelia dôchodkovo poistení celý čas opatrovania, akože sú to super veci. Ale skúsme sa zamýšľať nad zmenou celého systému poskytovania kompenzačných dávok. Je podľa mňa veľmi neprijateľné, ak aktivita ľudí, ktorí sú odkázaní na pomoc iných, sa naozaj znižuje vlastne zvyšovaním príjmu, zvyšovaním svojho príjmu. Je to choro nastavený systém. A preto naozaj buďme možno ústretoví k týmto ľuďom a snažme sa nájsť taký systém, ktorý ich bude viac motivovať ako demotivovať k činnosti. Ďakujem.
Bugár, Béla, podpredseda NR SR (2018-02-01):
Ďakujem pekne. Otváram rozpravu a pýtam sa, či sa hlási niekto do rozpravy k tomuto bodu. Konštatujem, že nie je to tak. Takže vyhlasujem rozpravu za skončenú. Pristúpime teraz k jednotlivým hlasovaniam. Predseda mandátového a imunitného výboru predniesol návrh uznesenia. Dávam o tomto návrhu hlasovať. (Hlasovanie o návrhu uznesenia k informácii Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslanca Národnej rady Slovenskej republiky .) Prezentujme sa a hlasujme. (Hlasovanie.) Prítomných 133 poslancov, za hlasovalo všetkých 133. Konštatujem, že uznesenie sme schválili. Teraz prosím pána Radoslava Pavelku, aby sa dostavil do rokovacej sály. Pristúpime k sľubu poslanca . Chcem znovu pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu a povie slovo „sľubujem“ a podá ruku predsedovi Národnej rady. Poslanec potom svojím podpisom potvrdí zloženie sľubu. Takže teraz prosím pána podpredsedu Andreja Hrnčiara, aby prečítal text sľubu, a pána predsedu Národnej rady, aby zaujal svoje miesto tam o niečo nižšie.
Galko, Ľubomír, poslanec NR SR (2012-06-21):
Áno, ďakujem pekne. Pani poslankyňa Gabániová, chcem vám naozaj veľmi pekne poďakovať, lebo vy ste ma normálne prebrali v túto večernú hodinu. Čo ste to povedali? Idete vyrovnávať kvalitu života jednotlivých krajín Európskej únie tým, že chudobní, tí najchudobnejší idú doplácať na tých najbohatších? To nemôžete myslieť, nechajte ma dohovoriť. To nemôžete myslieť vážne toto, vy nejdete takéto niečo, viete, čo vy idete robiť? Vy idete hlasovať proti záujmom občanov vlastnej krajiny. Ja viem, že je to frustrujúce, ale keď je to pre vás frustrujúce, tak to nerobte. Pretože raz sa za to budete hanbiť. A ja si prajem len jedno, aby vám to vaši voliči, pretože ja som vám to nepovedal, ale mnohí tí ľudia, ktorí mi písali, tak to boli vaši voliči. Aby vám to tí vaši voliči raz spočítali. Ďakujem pekne.
Dostál, Ondrej, poslanec NR SR (2020-06-04):
Pán poslanec Grendel, no opäť musím konštatovať, že mi tu niečo príde smiešne, a teda konkrétne mi príde smiešne, reagujem na to, čo si hovoril, keď nám vyčítajú, že reagujeme na tie obvinenia, že je to šité na, na jednu osobu, a, a vyjadrujeme sa k tomu. No tak, keď nám to vyčítajú, tak je jasné, že sa k tomu vyjadrujeme, ale tvoje vystúpenie potvrdilo, aké sú úmysly predkladateľov a o čo nám ide. Nám nejde o to, aby sme vytvorili priestor pre, pre jedného človeka, ale ide nám o to otvoriť systém voľby. Predsa keď sa rozšíri okruh kandidátov, tak je väčšia pravdepodobnosť, že medzi tými všetkými kandidátmi bude viac dobrých kandidátov, bude si viac z čoho vyberať. To neznamená automaticky, že, že prokurátori nemajú, nemajú šancu alebo že sa prokurátori nemôžu ukázať ako najlepší, práve naopak, prokurátori, samozrejme, tým, že s tým robia, tak z hľadiska odborného je veľký predpoklad, že by mali mať tí, čo sa, tí, čo sa o tom budú uchádzať, by mali mať navrch pred, pred inými uchádzačmi, ktorí nemajú za sebou prokurátorskú minulosť. A som veľmi rád, že si zdôraznil práve ten moment otvorenosti, moment transparentnosti a moment verejnosti, lebo viackrát sme sa v tomto parlamente naťahovali alebo sa naťahovali iní poslanci o to, či má byť voľba v parlamente tajná alebo verejná. A toto je práve vec, kde to celé začalo, kde sa začalo o tom hovoriť, že či poslanci majú tak ako voliči hlasovať tajne, alebo poslanci majú ako politici zvolení občanmi zodpovedať za to, ako hlasujú, a teda má byť viditeľné, ako hlasujú, lebo sa to začalo pri hanebnej voľbe, pri ktorej bol Dobroslav Trnka takmer opätovne zvolený za generálneho prokurátora.
Šípošová, Janka, poslankyňa NR SR (2015-02-05):
Ďakujem pekne. Vážený pán predsedajúci, dámy a páni, dovoľte mi uviesť návrh ústavného zákona, ktorým sa mení a dopĺňa Ústava Slovenskej republiky č. 460/1992 Zb. a ktorý predkladá skupina poslancov Národnej rady za hnutie Obyčajní ľudia a nezávislé osobnosti. Cieľom návrhu tohto ústavného zákona je zaviesť nezlučiteľnosť funkcie poslanca Národnej rady s funkciou predsedu vyššieho územného celku a starostu obce popri iných funkciách, s ktorými je výkon mandátu poslanca Národnej rady nezlučiteľný už v súčasnosti. Navrhovanou legislatívnou úpravou by sa zaviedol princíp jedného mandátu pri výkone tejto verejnej funkcie a poslancom Národnej rady vlastne by sa rozšíril priestor, aby vykonávali svoju funkciu zodpovedne, plnohodnotne, nezávisle a predovšetkým naplno. Princíp výkonu jedného mandátu je pojmom, ktorý zahŕňa výkon funkcií, ktoré obsahom a rozsahom povinností možno, možno analogicky vnímať ako prácu, povedala by som, že viac ako na plný úväzok. Tento princíp, zavedenie princípu jedného mandátu nebráni uplatneniu základného práva na prístup k voleným a iným verejným funkciám v zmysle čl. 30 ods. 4 Ústavy Slovenskej republiky, ako ani práva zúčastňovať sa na správe vecí verejných priamo v zmysle čl. 30 ods. 1 ústavy. V súlade s čl. 5 ods. 7 a 8 ústavného zákona o ochrane verejného záujmu, ak poslanec Národnej rady vykonáva funkciu, zamestnanie alebo činnosť podľa tohto ústavného zákona v čase ustanovenia do verejnej funkcie, je povinný do 30 dní odo dňa ustanovenia do verejnej funkcie takú funkciu, zamestnanie alebo činnosť skončiť alebo vykonať zákonom ustanovený právny úkon smerujúci k jej skončeniu. Ak je poslanec Národnej rady vymenovaný do funkcie vedúceho ústredného orgánu štátnej správy alebo štátneho tajomníka, jeho mandát počas výkonu tejto verejnej funkcie nezaniká, iba sa neuplatňuje. Právny inštitút nezlučiteľnosti viacerých verejných funkcií je imanentným prvkom demokratického právneho štátu a predstavuje jeden zo základných vyvažovacích mechanizmov verejnej moci. Jeho podstatou je vlastne zákaz výkonu verejnej funkcie paralelne s výkonom iných funkcií, zamestnaní alebo činností nezlučiteľných s funkciou verejného funkcionára. Platná ústavná úprava nezlučiteľnosti poslancov alebo funkcie poslanca Národnej rady sa zameriava predovšetkým na horizontálnu úroveň verejnoprávnych vzťahov, ale regulácia vo vertikálnom smere, to znamená vzťah k voleným orgánom územnej samosprávy, tu nie je a to považujeme za právnu medzeru, ktorú chceme návrhom tohto ústavného zákona vyplniť. Z legislatívno-technického hľadiska je predmetom tejto zmeny formulácia pôvodného znenia článku 77 ods. 1 Ústavy Slovenskej republiky, ktorá spočíva v doplnení nezlučiteľnosti funkcie poslanca s funkciou predsedu vyššieho územného celku a starostu obce. Takouto legislatívnou úpravou by sa zaviedol princíp jedného mandátu pri výkone verejnej funkcie. Toľko na úvod, ďakujem pekne.
P. Hrušovský, predseda NR SR: (2004-10-28):
(Hlasovanie.) 138 prítomných, 129 za, 1 sa zdržal, 8 nehlasovalo. Body zo spoločnej správy sme schválili. Ďalší návrh.
Šuteková, Miriam, poslankyňa NR SR (2021-10-27):
V rozprave nevystúpili žiadni poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2020-06-10):
S reakciou na faktickú poznámku pán poslanec Dostál.
Lipšic, Daniel, minister vnútra SR (2010-12-09):
Ďakujem pekne. Vážený pán predsedajúci, vážené pani poslankyne, páni poslanci, nechcem dlho prednášať, ten návrh zákona bol vysvetlený, prednesený v prvom čítaní. Ide o návrh zákona, ktorý normuje poskytovanie dotácií v pôsobnosti ministerstva vnútra, teda v pôsobnosti bezpečnosti, integrovaného záchranného systému, požiarnej ochrany, civilnej ochrany, ochrany osôb, majetku, bezpečnosti cestnej premávky, ale aj v oblasti verejnej správy. Návrh štandardne tiež stanovuje, aby všetky náležitosti, žiadosti o dotácie, poskytnutie dotácií boli zverejňované na internetovej stránke, aby proces prideľovania dotácií bol transparentný. Skutočnosť, že návrh zákona bol vládou dobre spracovaný je potvrdzovaná aj tým, že gestorský výbor k nemu nemá žiadne pozmeňovacie návrhy. Ďakujem veľmi pekne.
Grendel, Gábor, podpredseda NR SR (2021-10-06):
Pán poslanec Ján Richter.
Číž, Miroslav, poslanec NR SR (2011-09-13):
Ďakujem pekne. No, vážený pán minister, ja si myslím, že ani za normálnych okolností komentovať vaše vystúpenia nejak zvlášť netreba. Ste známy vysokou mierou dôveryhodnosti u slovenskej verejnosti. Ale čo je zaujímavé, je pre mňa osobne tá neuveriteľná miera sociálneho cynizmu. Vy ste nositeľom politiky, neoliberálnej politiky, ktorá zdevastovala celý svet a dneska už aj Európu. Vidieť to v Londýne, v iných krajinách so všetkým, čo k tomu patrí. Len vysvetľovať to, že dôchodcovia na Slovensku, ktorí dostávajú jeden z najnižších dôchodkov vôbec, kde sa stretávame s ľuďmi s 200, 250 eurami mesačne, a že im vláda povie, že títo ľudia, ktorí väčšinou a v drvivej väčšine poctivo pracovali 40 rokov, dostanú 1 000 korún na Vianoce, aby vnúčatám mohli kúpiť aspoň nejaké hračky, tá miera je nesmierne vysoká. To, čo predvádzate vy, to je, odpustite mi to slovo, ale tupý pravicový populizmus. Je známy. Vy chcete, aby ľudia šetrili a pracovali, a my rozdávali. Nemá to oporu a toto nemá ani význam komentovať. Viete, kde sú peniaze? V bankách, ktoré ste predali za 38 mld., ktoré mali teraz ročný zisk 38 mld., a to ste predtým do nich naliali 200 mld. korún. Dejiny vás, pán minister, za toto všetko ocenia pravdepodobne a nezávidím vám túto pozíciu. Ale keď vystupujete tu a teraz, berte do úvahy aspoň základnú elementárnu racionalitu. Máte celkom vnímavých poslucháčov. (Potlesk.)
Bugár, Béla, podpredseda NR SR (2017-02-07):
Teraz otváram možnosť sa prihlásiť ústne do rozpravy. Pýtam sa, či má niekto záujem. Nie. Vyhlasujem možnosť sa prihlásiť do rozpravy za skončenú. Zároveň končím možnosť teda rozpravy. Záverečné slovo, nech sa páči, pani navrhovateľka.
Bugár, Béla, podpredseda NR SR (2011-07-12):
Nech sa páči, prezentujme sa a hlasujme o návrhu skrátiť lehotu na prerokovanie a teda hlasovanie o podaných pozmeňujúcich návrhoch. (Hlasovanie.) Prítomných 143 poslancov, za 83, zdržali sa 60. Konštatujem, že lehotu sme skrátili. Nech sa páči.
Laššáková, Jana, podpredsedníčka NR SR (2014-02-12):
Dobre, pán poslanec.
B. Bugár, podpredseda NR SR: (2003-04-09):
Takže zatiaľ ďakujem, pán spravodajca. Teraz by sme mali rokovať o druhom a treťom čítaní o návrhu na vyslovenie súhlasu Národnej rady Slovenskej republiky s Občianskoprávnym dohovorom o korupcii (Štrasburg, 4. november 1999). Návrh vlády ste dostali ako tlač 169, spoločnú správu máte v tlači 169a. Návrh vlády odôvodní podpredseda vlády a minister spravodlivosti Slovenskej republiky pán Daniel Lipšic. Nech sa páči.
Jurinová, Erika, podpredsedníčka NR SR (2014-11-09):
S reakciou na faktické poznámky pán poslanec Frešo.
Kvorka, Ján, poslanec NR SR (2024-06-13):
Ďakujem pekne za slovo, pán predsedajúci. Vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu zákona uvedeného v zákone pod tlačou 325. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 6. septembra 2024 a v gestorskom výbore do 9. septembra 2024. Pán predsedajúci, otvorte všeobecnú rozpravu.
Blanár, Juraj, podpredseda NR SR (2021-09-21):
Dámy a páni, využívam túto príležitosť, aby som aj na pôde Národnej rady Slovenskej republiky, aj pre verejnosť, ktorá bude sledovať zo záznamu toto rokovanie, vymenoval zopár uznaní osobnosti Alexandra Dubčeka, ktoré možno mnohým unikli pozornosti, ale je to potrebné spomenúť. Ja som už spomenul uznanie vtedajším pápežom Jánom Pavlom II., ktorý mal mimoriadny vzťah k Slovensku a navštívil ho niekoľkokrát, bolo to trikrát. Avšak tých ocenení bolo viac Alexandrovi Dubčekovi a ešte v období, ktoré nebolo také úplne isté. A začnem napríklad čestnými doktorátmi. Alexander Dubček získal čestný doktorát v roku 1988 na Universita degli Studi di Bologna. Rovnako získal čestný doktorát v roku 1990 na, na Univerzite v Madride. Rovnako v roku 1990 získal čestný doktorát na Americkej univerzite vo Washingtone. V roku 1990 to bola rovnako ďalšia, Université libre de Bruxelles v Belgicku. V roku 1991 to bolo University of Dublin, Trinity College Dublin vo Veľkej Británii, presnejšie v Anglicku. V roku 1991 to bola aj slovenská najstaršia Univerzita Komenského. Ďalšie ocenenia, ktoré získal, boli: v roku 1989 Sacharovova cena za slobodné myslenia, v roku 1990 to bola Výročná cena za ľudské práva, Medzinárodná skupina pre ľudské práva vo Washingtone, v roku 1991 to bola Cena za ľudské práva, Svetový židovský kongres, Austrálsky inštitút pre židovské záležitosti, Austrália. V roku 1991 to bola Medzinárodná cena Alfonsa Comína v Barcelone, v roku 1990 to bola cena Paula Harrisa v Bombay, v roku 1991 to bola medaila Milana Rastislava Štefánika I. triedy za významnú činnosť v domácom i zahraničnom odboji, ktorú mu udelil Ústredný výbor Slovenského zväzu protifašistických bojovníkov. V roku 1995 to bol prezident Michal Kováč, ktorý mu prepožičal štátne vyznamenanie Rad Ľudovíta Štúra I. triedy in memoriam. A v roku 2000 to bol Pribinov kríž I. triedy in memoriam za vytrvalý zápas za humanizmus a demokratizáciu života, ktorý mu udelil vtedajší prezident Rudolf Schuster. Dalo by sa hovoriť ešte dlhšie o osobnosti Alexandra Dubčeka, ale pokladal som si za potrebné pripomenúť aj tieto ocenenia, ktoré Alexander Dubček získal ešte počas svojho života, ale aj, bohužiaľ, po tragickej smrti. Ďakujem.
Bugár, Béla, podpredseda NR SR (2018-06-19):
Prezentujme sa a hlasujeme. (Hlasovanie.) Prítomných 142, za 117, proti 2, zdržalo sa 22 poslancov, 1 nehlasoval. Návrh bol schválený. Teraz prosím pána poslanca Kvorku, spravodajcu z výboru pre pôdohospodárstvo a životné prostredie, aby uviedol hlasovanie v druhom čítaní o návrhu poslancov Antala a Kresáka na vydanie zákona, ktorým sa mení a dopĺňa zákon č. 79/2015 Z. z. o odpadoch (tlač 891). Nech sa páči. (Hlasovanie o návrhu poslancov Národnej rady Slovenskej republiky Petra Antala a Petra Kresáka na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov , tlač 891.)
Blanár, Juraj, poslanec NR SR (2017-09-12):
Pán poslanec a pán exminister práce a sociálnych vecí, dnes ste sa veľmi nevyznamenali. Videl som vaše prvé vystúpenie, ktoré postrádalo akúkoľvek racionalitu, pretože hovorili ste len o kvantite, ale nespomenuli ste nejakú kvalitu pripomienok, ktoré ste tam v číselných údajoch ukázali, ako že sú strašne veľké tie počty pripomienok. A teraz v druhom čítaní namiesto toho, aby ste povedali nejakých zopár vecných pripomienok alebo prípadne povedali, dobre, toto by som ešte chcel zmeniť, tak ste prišli s týmto návrhom, čo je legitímne z hľadiska rokovacieho poriadku. Ale pýtam sa, pán minister, aj vy ste mali možnosť mnohé veci v tomto zákone, ktorý je od roku 2009 zmeniť. Ja si pamätám aj také veci, čo ste dali do zákona, kde ste dali povinnosť klientom, aby platili minimálne 50 % nákladov z pobytových služieb. A my sme to potom museli rušiť. A dneska sa za nich staviate a všetkých obhajujete a tvárite sa, že ste svätý. Pán minister, exminister, trošku si vstúpte do svojho svedomia a snažte sa aj vidieť to, čo ste vy urobili, resp. neurobili, čo teraz kritizujete. A ospravedlňujete to tým, že ste tu boli iba rok a pol. No, neviem, čo by sa tu dialo, keby ste tu boli dlhšie.
Danko, Andrej, podpredseda NR SR (2024-05-21):
Pán poslanec, bol som pri tom, keď sa určoval čas toho výboru, určite nebol úmysel vám ublížiť a ospravedlňujem sa vám, vzniklo to z hektiky rokovania a určite vás nechcel oklamať pán Huliak. Nech sa páči, pán poslanec Pročko.
Kollár, Boris, predseda NR SR (2022-03-23):
Prosím, prezentujme sa a hlasujeme. (Hlasovanie.) Prítomných 130 (potlesk), za 81, proti 15, zdržalo sa 33, nehlasoval 1. Konštatujem, že sme navrhnuté uznesenie schválili. Vážené pani poslankyne, vážení páni poslanci, v mene troch poslaneckých klubov za OĽANO, SME RODINA a SaS podávam návrh na vypustenie bodu 80, ktorým je návrh poslanca Miloša Svrčeka na vydanie zákona o podpore štátneho nájomného bývania, tlač 619, z programu 60. schôdze s tým, že uvedený návrh bude zaradený do návrhu programu schôdze Národnej rady so začiatkom od 26. apríla 2022. Je všeobecný súhlas, prosím? (Reakcie z pléna.) Nie. Dobre. Dávam o tom hlasovať. Prosím, prezentujme sa a hlasujeme. Prosím, ukľudnite sa, poslanci, buďte takí láskaví. (Hlasovanie.) Prítomných 129 poslancov, za 85, proti 35, zdržali sa 7, nehlasovali 2. Uvedený návrh sme schválili. Teraz vyhlasujem dvojminútovú prestávku a potom budeme pokračovať v rokovaní. (Prestávka.)
Danko, Andrej, predseda NR SR (2019-10-28):
O návrhu spravodajcu dávam hlasovať. (Hlasovanie.) Prítomných 133, za 73, proti 30, zdržalo sa 28, nehlasovali 2. Konštatujem, že sme návrh schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Vyhlasujem rozpravu za skončenú, ak nie. Pristúpime k hlasovaniu o návrhu zákona ako celku. Pán spravodajca, prosím, uveďte odporúčanie gestorského výboru.
Nicholsonová, Lucia, podpredsedníčka NR SR (2016-04-26):
S reakciou na faktické poznámky pán poslanec Viskupič, nech sa páči.
Blanár, Juraj, podpredseda NR SR (2021-10-06):
Dve faktické poznámky. Ako prvý pán spravodajca Dostál.
Simon, Zsolt, poslanec NR SR (2013-06-17):
Ďakujem pekne. Pán kolega Galko, no, asi najväčší problém tejto kauzy je asi v tom, že i keď máme výbor, ktorý by mal kontrolovať tajné služby aj Vojenské spravodajstvo, nemá žiadnu kompetenciu. On sa tvári, že kontroluje, ale reálne žiadnu kontrolu nemá. Chápem váš apel na to, že minister Glváč by mal odísť. Áno, aj ja si myslím, že by mal odísť, pretože mal konať ráznejšie. Ale apelovať na kolegov zo SMER-u asi je zbytočné. Nie je to prvá kauza, ktorá sa tu otvára, ale s údivom zisťujem, že to, čo kedysi sa hovorilo za komunizmu, teda do roku ´89, to platí aj teraz. Svornosť navzájom členov za politickú stranu SMER je obdivuhodná až natoľko, ako to bolo do roku ´89, keď sa hovorievalo, že člena Komunistickej strany nemôže potrestať ani pokarhať nik iný, len člen Komunistickej strany. Hold, musíme si na to zvykať, že aj v tejto snemovni je to rovnako. Ale teraz k tým faktom, ktoré ste spomenuli, ktoré mal pán minister Glváč podpísať. Pokiaľ sú pravdivé a existujú, tak je potom namieste si položiť aj otázku: Nie je tak náhodou kauza Vojenského spravodajstva skutočným dôvodom urýchlenia voľby generálneho prokurátora? Pretože špeciálny prokurátor žiada ministra o zbavenie mlčanlivosti niektorých členov, ktorí by mohli vypovedať? Ako nie som odborníkom v tejto oblasti. Ja len počúvam túto diskusiu, ktorá tu je, ale nadobúdam tento dojem, že toto môže byť snáď jedným z pravých dôvodov, prečo predseda politickej strany SMER zmenil svoj názor a chce mať vlastného prokurátora.
Ďuriš Nicholsonová, Lucia, podpredsedníčka NR SR (2019-02-08):
Vyhlasujem päťminútovú prestávku, o 11.10 budeme hlasovať. (Prestávka.) (Po prestávke.)
Horváthová, Eva, poslankyňa NR SR (2023-03-15):
Ďakujem veľmi pekne za slovo. V rozprave k návrhu zákona nevystúpil nikto. Prosím, pán predseda, aby ste dali hlasovať o tom, že Národná rada sa uzniesla v súlade s § 73 zákona o rokovacom poriadku prerokovať predložený návrh zákona v druhom čítaní.
Krajčír, Ľuboš, poslanec NR SR (2021-07-01):
Ďakujem pekne za slovo. Kolegovia, ozaj tieto vaše prejavy by ste si mohli vyriešiť niekde mimo sály. Tisícky mŕtvych, mnoho pacientov dodnes s komplikáciami, mesiace zamrznutá ekonomika, deti bez adekvátneho vzdelania. Ja ešte raz ďakujem obetavosti všetkým lekárom, celému zdravotníckemu personálu, naozaj, ktorí zachraňujú životy, nie ako naši kolegovia z opozície, ktorí na tejto pandémii iba hnusne vytĺkajú politický kapitál, žiaľbohu, na úkor nešťastia životoch ľudí, ale, žiaľbohu, aj vašich voličov. Kolegovia z opozície, hlavne ĽSNS, ja sa až divím, koľko je medzi vami odborníkov, že absolútne na všetko, absolútne na všetko. Žiaľ, jediné, čo sme od vás počuli napríklad o tejto pandémii, ako by ste to teda vyriešili, bol ten váš už preslávený Bromhexin s vodkou. Asi toľko.
Martvoň, Anton, poslanec NR SR (2012-07-25):
Ďakujem pekne. Pán poslanec Kollár, celkom musím uznať, fakt odborné vystúpenie, ktoré, myslím si, bolo na vysokej úrovni. V podstate nejdem do odbornej polemiky s vami, nakoľko nie som expert na ekonomiku, ale zopár poznámok v podstate v tej všeobecnejšej rovine. No, som toho názoru a dovolím si s vami nesúhlasiť, v podstate ten mimoriadny odvod pre banky v takejto situácii, v akej sa Slovenská republika nachádza, je, myslím si, momentálne potrebný. Dovolím si upozorniť, že keď teda štát ich nedodaní alebo nezavedie tento mimoriadny odvod, tak som toho názoru, že ten zisk, ktorý banky budú mať, a ktoré majú, sám ste povedal, že sú na Slovensku v dobrej kondícii, odvedú potom svojim matkám do zahraničia. Čiže tak či tak ten zisk nezostane tu, ale minimálne, čo majú matky v Taliansku, v iných štátoch teda, tak, ktoré majú problémy, tie štáty, tak ten zisk tam odíde. Čo sa týka odvodu pre banky, mimoriadneho, no dovolím si poukázať na to, že práve štát bol ten, ktorý dopomohol v minulosti k tomu, že sa im zvýšili zisky. Dopomohol im nielen kvalitným teda právnym prostredím, ale aj hlavne možnosťou alebo zavedením povinnosti v mnohých prípadoch alebo aj možnosti, či už odvádzať mzdu na bankové účty, či už vyplácanie dôchodkov alebo či už vyplácania dávok na bankové účty a tým nepriamo im dopomohol k lepšiemu podnikateľskému prostrediu, ale aj k lepšiemu podnikaniu, ako mali dovtedy, keď to išlo všetko iba cez poštu. Čiže myslím si, že minimálne toto dáva legitimitu štátu v čase, keď má štát krízu a problémy, aby mu teda zasa banky pomohli. No a posledná vec. No nemyslím si, že by mali byť v čase krízy so štátom alebo v štáte solidárni iba občania a pomáhať štátu iba občania, ale aj banky a iné veľké spoločnosti, ktoré majú, dá sa povedať... (Prerušenie vystúpenia časomerom.)
M. Číž, podpredseda NR SR: (2009-12-09):
Otváram rozpravu. Písomnú prihlášku do rozpravy nemám. Pýtam sa, kto sa hlási do rozpravy ústne. Pokiaľ nikto, uzatváram možnosť podania ústnych prihlášok do rozpravy. A vyhlasujem rozpravu za skončenú. Ďakujem, pán spravodajca. A prerušujem rokovanie o tomto bode programu. Dobre. Vážené kolegyne, kolegovia, teraz preruším rokovanie schôdze Národnej rady do času, kým nás neoboznámia členovia komisie s výsledkami volieb v tajnom hlasovaní k návrhu na voľbu člena Dozornej komisie Slovenského rozhlasu , návrhu na voľbu kandidátov na sudcov disciplinárneho súdu , návrhu na voľbu predsedu Výboru Národnej rady Slovenskej republiky pre európske záležitosti . Potom pravdepodobne musíme hlasovaním rozhodnúť o ďalšom priebehu schôdze. Takže vyhlasujem prestávku do skončenia sčítavania hlasov. (Prestávka.) (Po prestávke.)
Laššáková, Jana, podpredsedníčka NR SR (2014-09-23):
Pán poslanec Bugár, nech sa páči.
Číž, Miroslav, poslanec NR SR (2016-09-23):
Ďakujem pekne. No, dohodli sme sa s kolegami, že dáme priestor opozícii, aby teda tú intelektuálnu silu a schopnosť a dispozíciu nahradiť súčasnú vládu mohla v čo najširšom priestore preukázať. Pán kolega, s veľkým dešpektom ste hovorili o predsedovi tejto vlády. Je to človek, ktorý je vo verejnom živote dvadsať rokov, a aktívnom a nesmierne dynamickom, založil stranu, ktorá má 20-tisíc členov, dneska má 600 starostov, má, ja neviem, 60 alebo 70 primátorov a podobne. A veľmi bolo zaujímavé porovnávať, že teda čo vy ste urobili, pán kolega. Čo ste urobili vy, a teda čo vlastne je tým momentom, ktorý má toho Fica nahradiť. Pretože napríklad v Nemecku je slušné, keď dáte návrh na odvolanie premiéra a poviete, kto tým teda premiérom potom má byť. Vy by ste to mali byť tým premiérom? Pri všetkej úcte. Pán Kollár alebo kto to má byť? Pán Mihál s jeho nesmierne ľavicovým prejavom, ktorý sme tu počúvali, v podstate zábavným z tohto pohľadu. Kto to má byť, pán kolega? A čo sme týmto prejavom, čo ste dosiahli, lebo verím vám, že máte aktívny záujem zmeniť túto krajinu k lepšiemu, že ste prečítali, že 400 alebo neviem koľko ľudí, no v tejto krajine naozaj máme voličov 3 mil., povedzmeže, takže pravdepodobne tých pohľadov, a to je demokracia, to je pozitívne, to je bohatstvo našej krajiny, máme rozdielne pohľady. Ale schopnosť hodnotiť trošku fakt, že napríklad ľudia robili prieskumy – inak takto ešte, vláda, o ktorej hovoríte, Ficova, nikdy jej podpora až do volieb, do decembra minulého roku, neklesla pod 34,7 %. Želám vám, aby ste to niekedy zažili, ten pocit, je milý, pán kolega, je milý a veľmi pekne ďakujem občanom za túto kvalitu, že potom nastúpilo to, čo nastúpilo, je druhá vec. Viete, takže v danom prípade naozaj trošku porovnávajte sa. Zoberte vlastné skúsenosti a hlavne ponúkajte pre budúcnosť Slovenska ľudí osobnosti, ktorým títo všetci, čo ste čítali, teda koho vidia, že toho Fica nahradia. Verte mi, že budeme sa s tým seriózne zaoberať a budeme to počúvať, len musíte to povedať.
Figeľ, Ján, podpredseda NR SR (2012-09-20):
S ďalšou faktickou poznámkou pán Richard Vašečka. Nech sa páči.
J. Kužma, poslanec: (2001-12-19):
J. Migaš, predseda NR SR: Prezentujme sa a hlasujme o bodoch 2, 4, 5, 6, 7 s odporúčaním gestorského výboru schváliť. Hlasujeme. (Hlasovanie.) Prítomných je 101 poslancov, za 90, proti nikto, zdržalo sa 8, nehlasovali 3. Konštatujem, že sme tieto návrhy zo spoločnej správy schválili. Ďalej.
Šimečka, Michal, podpredseda NR SR (2024-01-08):
Ďakujem pekne. Pán poslanec Grendel.
Šeliga, Juraj, podpredseda NR SR (2020-11-03):
Ďakujem. Prezentujme sa, prosím, a hlasujme. (Hlasovanie.) Prítomných 121, za 121, proti nikto, zdržal sa nikto, hlasovali všetci prítomní. Konštatujem, že sme schválili vládny návrh zákona o dohľade nad uplatňovaním náležitej starostlivosti v dodávateľskom reťazci dovozcom dovážajúcich cín, tantal a volfrám. Ďalej budeme hlasovať o bode 39 programu. Je to druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch (tlač 222). Poprosím pána poslanca Haláka, ktorý je spoločný spravodajca z výboru pre kultúru a médiá, aby toto hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 222.)
Jurinová, Erika, podpredsedníčka NR SR (2015-10-06):
S reakciou pán poslanec Osuský.
Glváč, Martin, podpredseda NR SR (2017-12-06):
Po poslancovi Blahovi pani poslankyňa Blahová.
Vaľová, Jana, poslankyňa NR SR (2019-10-16):
Pán predsedajúci, dajte, prosím, hlasovať.
Glváč, Martin, podpredseda NR SR (2017-09-11):
V rozprave vystúpi pán poslanec Žarnay. Nech sa páči.
P. Hrušovský, predseda NR SR: (2004-12-10):
Pristúpime teraz k hlasovaniu o návrhu uznesenia. Prosím pána spoločného spravodajcu, aby návrh uznesenia Národnej rade Slovenskej republiky predniesol. Nech sa páči, pán poslanec. V. Horák, poslanec: Predkladám vám návrh uznesenia Národnej rady Slovenskej republiky k návrhu na vymenovanie guvernéra Národnej banky Slovenska, v ktorom Národná rada Slovenskej republiky podľa § 7 ods. 2 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov schvaľuje návrh vlády Slovenskej republiky na vymenovanie Ivana Šramka za guvernéra Národnej banky Slovenska.
P. Paška, predseda NR SR: (2007-09-18):
Poprosím teraz pána poslanca Miššíka, aby ako spravodajca určený gestorským ústavnoprávnym výborom uvádzal hlasovanie o návrhu poslancov Národnej rady Slovenskej republiky Daniela Lipšica, Gyulu Bárdosa na vydanie zákona o trestnej zodpovednosti právnických osôb a o zmene a doplnení niektorých zákonov. Nech sa páči, pán poslanec.
Kollár, Boris, predseda NR SR (2021-11-30):
Ďakujem. Otváram všeobecnú rozpravu. Do rozpravy som nedostal žiadne, žiadne, žiadnu písomnú prihlášku. Otváram rozpravu ústnu. Chce sa niekto prihlásiť ústne? Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie, ďakujem. Chce sa vyjadriť k rozprave spravodajca? Nie. Môžem, prerušujem rokovanie o tomto bode programu. Ďalším bodom programu je prvé čítanie návrhu poslanca Tomáša Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Zákon, návrh zákona má tlač 780, návrh na jeho pridelenie na prerokovanie výborom je v rozhodnutí č. 810. Dávam slovo pánovi poslancovi Tomášovi Valáškovi, aby návrh zákona uviedol. Nech sa páči, máte slovo. (Rokovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 780.)
Žiga, Peter, poslanec NR SR (2011-09-14):
Ďakujem pekne, pán predseda. Pán poslanec Matej, ja som vás počúval a všimol som si aj vaše pomôcky pri vašej prezentácii a zaujal ma ten papier, mimochodom, nie ste prvý, ktorý argumentuje tým, že o koľko vy ste znížili výdavky, a myslím, že ste tu vypočítali, že je to 700-tisíc eur ročne. Viete, keď príde niekto napríklad z Košíc ako ja do Bratislavy a prenajme si byt v centre mesta, tak stojí nejakú sumu. Keď si ho prenajme v Devínskej Novej Vsi, stojí tiež nejakú sumu. Určite nie je rovnaká a určite, keby som si to prenajal ja v Devínskej Novej Vsi, tak nebudem hovoriť, že som ušetril. Pretože ma to stojí potom ďalšie peniaze na doprave, na transporte a na podobných veciach, ktoré nebude teraz znášať táto vláda, ale budú to znášať občania. Občania Košíc. A mimochodom, keď ste hovorili o tom, že je to taký nevýhodný prenájom tej druhej budovy, ktorá teraz už nie je v hre, tak mi povedzte potom, ale zodpovedzte na otázku, prečo iné štátne úrady si tam priestory prenajímajú? Že by to bola dohoda? Ďakujem.
M. Sabolová, poslankyňa: (2009-04-22):
Mrzí ma, že pre riešenie slovenskej situácie alebo situácie na Slovensku v rámci hospodárskej krízy vládna koalícia mlčí pri takých vážnych zákonoch, ktoré sú tu predložené z lavíc poslancov opozície. Zdá sa mi a, bohužiaľ, mne ako dlhoročnému poslancovi, ako keby táto vládna koalícia nemala záujem o nič, už len prežiť do konca volebného obdobia. Mrzí ma to a očakávala by som stanovisko pani ministerky, ktorá prísľub na prehodnotenie celej situácie dala alebo vyjadrila sa, a očakávala by som vyjadrenie aj vládnej koalície. Keďže nebolo možné reagovať vo faktickej poznámke, musela som využiť túto možnosť z rozpravy. Teším sa na názor pani poslankyne Vaľovej. Ďakujem za pozornosť.
Grendel, Gábor, podpredseda NR SR (2020-07-09):
Ďakujem, pán poslanec, otváram všeobecnú rozpravu, do ktorej som nedostal žiadnu písomnú prihlášku. Pýtam sa teraz, či sa chce niekto do rozpravy prihlásiť ústne. Nie je tomu tak, takže vyhlasujem všeobecnú rozpravu za skončenú. Chce zaujať stanovisko pán navrhovateľ? Nech sa páči.
Klus, Martin, poslanec NR SR (2019-09-19):
Ďakujem, pani podpredsedníčka, za vašu odpoveď, aj za všetky čísla, ktoré ste nám dali k dispozícii. Ja som túto otázku adresoval všetkým gestorským ministerstvám, takže preto vyšlo práve na vás ako na prvú. Ale pýtal som sa na tie pozitívne príklady aj preto, lebo ten monitoring nám zatiaľ nie je k dispozícii. A teda či nejaký prebieha, napríklad aj zo strany vášho ministerstva a do akej miery sú potom hodnotené aj tie projekty, ktoré nie sú celkom úspešné, nahrádzané inými. Toto je kľúčom tej mojej otázky. Ak by ste možno k tomuto ešte vedeli doplniť nejakú informáciu.
V. Veteška, podpredseda NR SR: (2004-05-20):
Dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Tiborovi Bastrnákovi. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2018-06-21):
S reakciou na faktické, pán poslanec Poliačik.
Tomanová, Viera, poslankyňa NR SR (2012-05-04):
Ďakujem pekne. Vážený pán predseda, dovoľte mi nadviazať na vaše vyjadrenia. A dovoľte mi, aby som pripomenula, že prvý, kto tu hovoril o znižovaní odvodov a percenta odvodov do 2. piliera, bol pán minister Mihál. Takže určite to nie je naša strana a určite sme to neboli my. Na druhej strane ja si dovolím zdôrazniť, že kalkulovať s tým v rámci dedenia, že môj životný partner zomrie skôr ako dovŕši dôchodkový vek, teda v ekonomicky aktívnom veku, je skutočne morbídne. Pán Kaník síce tu narážal na jednorazový výber, teda programový výber, ktorý je možný, lenže ten človek by musel mať abnormálne vysoký príjem, aby si nasporil toľko, že môže urobiť jednorazový výber a že mu zostane na zakúpenie doživotnej renty. Totižto každý, kto je v 2. pilieri, nedostane peniaze z dôchodkovej správcovskej spoločnosti, ale musí si v životnej poisťovni kúpiť doživotnú rentu. Akonáhle zakúpi doživotnú rentu, vážené dámy, vážení páni, stráca nárok na dedenie. To je tak, ako keď si poistíte auto. Keď máte haváriu, tak vás vyplatia, nemáte haváriu, vaše peniaze sú preč. Je pravdou, že je tam vdovský dôchodok, vdovecký a sirotský. Ako vysoké sú tie dôchodky? Ale ešte aj to, je tam iná podmienka, pretože musí splniť okamžite v tom čase, keď zomrie jeho príbuzný, tú podmienku, aby dostal vyplatený dôchodok, nieže dieťa začne študovať o pol roka neskôr a už nedostane ten dôchodok vdovský a dieťa sirotský. Čiže treba si uvedomiť, ako to skutočne je formulované. Jednoznačne zavedenie 2. piliera a jeho nastavenie pánom Kaníkom, vysoké poplatky, penále za oneskorené odvedenie peňazí zo Sociálnej poisťovne dôchodkovým správcovským spoločnostiam, reklama neobmedzená a podobne, tak vysoké... (Prerušenie vystúpenia časomerom.)
Danko, Andrej, predseda NR SR (2019-03-29):
Na vystúpenie pána poslanca žiadna faktická, pán poslanec bol posledný prihlásený do rozpravy. Nie. Tým vyhlasujem rozpravu za skončenú. Chce k rozprave zaujať stanovisko navrhovateľ? Nie. Pán spravodajca? Súčasne vás žiadam, aby ste oznámili termín hlasovania.
Kuffa, Štefan, poslanec NR SR (2014-04-01):
Ďakujem za slovo. Druhotná platobná neschopnosť naozaj najviac ohrozuje malých a stredných podnikateľov. Častokrát sa stáva a je to prakticky už od roku 1989, od 90. rokov, kedy v podstate drobní podnikatelia, malí a strední podnikatelia zložili svoje živnosti a skrachovali úplne totálne. Nie preto, že boli neschopní, ale preto, že natrafili na nezodpovedné firmy, na nezodpovedných ľudí. Ono tento problém, my sme to tu tak spomínali, tak to pripomeniem. Bolo by vhodné sa zamyslieť ešte nad jednou takou vecou a zaviesť tzv., by som navrhoval, tzv. register neplatičov. Ale nie podľa názvu firiem, ale podľa rodných čísiel. Kým ty nemáš vyrovnanú pohľadávku, tak dovtedy budeš v takomto registri. A každý podnikateľ, ktorý by nejak vstupoval do obchodných vzťahov, zmluvných vzťahov, dodávateľských, subdodávateľských, mal by možnosť v tomto registri si to prelustrovať, overiť si, s kým má dočinenia. Dnes veľakrát mnohí malí a strední podnikatelia, zvlášť tí drobní, tak nemajú túto šancu a vstupujú aj do vysokých rizík a sú radi, že tie subdodávateľské práce môžu ako robiť, ale veľmi častým javom je, a práve tie giganty sa správajú tak, že jednoducho objednajú si túto zákazku, služby, prácu, a surovo im nezaplatia. Toto je naozaj problém v dnešnej dobe. Ja tento návrh zákona určite podporím. Je dobrý a chcem, aby sa zjednala náprava a naozaj, aby sa zadosťučinilo aj tým, ktorí aj ťahajú ekonomiku tohto štátu. A tá stredná vrstva, aby tuná naozaj bola čo najpevnejšia, a to vďaka aj prijatím takéhoto zákona. Ďakujem.
Paška, Pavol, predseda NR SR (2012-11-06):
Hlasujeme. (Hlasovanie.) 134 prítomných, 128 bolo za, 1 proti, 4 sa zdržali, 1 nehlasoval. Tento návrh sme schválili a budeme pokračovať v druhom čítaní. Ešte jedno hlasovanie.
Vážny, Ľubomír, poslanec NR SR (2011-02-10):
Pán minister, fakty sú tie, že vláda Roberta Fica prijala zákon č. 513/2009 Z. z., ktorý umožnil zníženie ceny za dopravnú cestu, ktorá je kľúčom k lepšiemu narastaniu výkonov v Cargu, určite tomu nárastu 11 % v januári 2011 oproti januáru 2010 som rád. Ale určite to nie je zapríčinené cenovou politikou, ale nejakým utlmením tých dopadov krízy, ktorá v januári 2010 dosť naplno zúrila. A mali sme problém naplniť výkony. Moja otázka ale smeruje k tomu, že ten zákon, ktorý sme prijali my a podľa ktorého je urobený výmer od Úradu pre reguláciu železničnej dopravy, umožnil napr. na 1 300-tonový vlak z Bratislavy do Žiliny účtovať ŽSR voči Cargu. To znamená, znížil náklady Carga napr. na ten 1 300-tonový vlak z 2 142 eur, čo bolo pred tým, na 714 eur po 1. 1. 2011. A tu sa mi zdá nerozumná a sebazničujúca cenová politika Carga, pretože jednoducho drží tie isté ceny, resp. niektoré ich mierne zvyšuje a musí reagovať aj na trh okolitý, lebo také isté poplatky platia aj ostatní konkurenční dopravcovia. Napr. už prvá lastovička je tá, že Cargu vypadli historicky dlhodobé prepravy, každý rok ich malo v objeme 300 000 ton tovaru alebo suroviny z Koperu do ZSNP Žiar nad Hronom. To znamená, keď takéto ďalšie budú stále rôzni dopravcovia Cargu brať, tak dospejete k tomu, že výkony Carga sa budú znižovať, pretože iní budú ponúkať podstatne lacnejšie ceny a už vôbec nebude môcť Cargo splácať ani úvery a, samozrejme, nebude mať ani na modernizáciu svojho vozového parku a na svoj prevádzkový život. Preto znela tá moja otázka, a stále znie: Prečo Cargo neupraví svoju cenovú politiku...? (Prerušenie vystúpenia časomerom.)